Leqbayel ala kra n wassaɣen beɛden. Iwudag n unejmuɛ iqburen i umussu ameɣnas n tmaziɣt di Fṛansa uqbel n 1980 (agraw n Yimaziɣen (G.E.B), Imedyazen…), llan xeddmen d tuddsiwin timnigin, ḥettben iman-nsen d Izzayriyen, ma yella d amussu amaynut n tmaziɣt ixeddem ɣef usekcem (intégration) ɣer tmurt i ten-id-yemugren. Nezmer d-agi ad d-nemeslay ɣef « umussu amaziɣ i tsuta tis snat », acku idles amaziɣ, yettuɣal ciṭuḥ ciṭuḥ d idles yunagen ɣer Fṛansa.